Mary Louise Northway

**Mary Louise Northway** (   - )  was 'n Kanadese sielkundige, wat welbekend was vir haar werk in op die gebied van sosiometrie (die meting van sosiale verhoudings). Sy was 'n personeellid by die Universiteit van Toronto.

## Biografie 
Northway is op 28 Mei 1909 in Toronto gebore; sy was die enigste kind van Lucy Northway (née MacKellar) en Arthur Garfield Northway.  Sy het haar opleding in Toronto by *Branksome Hall,* *Rosedale Public School* en *Bishop Strachan School,* ontvang. 

Northway het haar BA in sielkunde in 1933 en haar MA in sielkunde in 1934 verwerf, albei aan die Universiteit van Toronto.  In 1935–1936 het sy na Cambridge, Engeland, gereis om onder sielkundige Frederic Bartlett te studeer.  Northway het in 1938 haar PhD aan die Universiteit van Toronto verwerf, met 'n proefskrif getiteld, ''Bartlett's Concept of the Schema*.  Hierdie werk is in 1940 in die *British Journal of Psychology'' gepubliseer. 

Northway was 'n personeellid in die sielkundedepartement aan die Universiteit van Toronto van 1933 tot 1963. Sy was ook 'n dosent, en later studieleier van navorsing, by die universiteit se Instituut vir Kinderstudie (ICS), vanaf 1938 tot haar aftrede in 1968.  Northway het haar bedanking toegeskryf aan die universiteit se finansieringsbesnoeiings aan opvoedkundige, soek- en navorsingsprogramme by die ICS. 

In 1969 was Northway 'n medestigter van die Brora-sentrum, 'n nie-winsgewende organisasie wat kinderontwikkelingsnavorsing gedoen het, wat nie meer deur die universiteit ondersteun is nie.  In 1979 het Trent Universiteit 'n eregraad aan Northway toegeken. 

Northway is op 27 Februarie 1987 in Toronto aan pankreaskanker oorlede. 

## Navorsing 
Northway was 'n baanbreker navorser op die gebied van sosiometrie, 'n vakgebied wat kinders se sosiale groepe ondersoek het.  Sy het 'n multi-dekade longitudinale sosiometriese studie by die *Institute of Child Study* gekoördineer.  Northway het die vorms en funksies van kinders se sosiale groepe ondersoek, en die wyses waarop hierdie faktore met individuele gedrag verband hou.   Sy het ook oor sosiometriese metodologie, insluitend metodes om sosiale verhoudings visueel voor te stel, gepubliseer.  

Tydens haar loopbaan het Northway ook gepubliseer oor 'n reeks onderwerpe uit ontwikkelingsielkundige, insluitend adolessente ontwikkeling,  en ouer-kind verhoudings.  Sy was ook geïnteresseerd in somerkampe as 'n konteks vir die gesonde ontwikkeling van kinders,  en het 'n gids vir kampberaders geredigeer. 

## Geselekteerde werke 
* Northway, Mary L. (1936). "The Influence of Age and Social Group on Children's Remembering". *British Journal of Psychology. General Section*. **27**: 11–29. doi:10.1111/j.2044-8295.1936.tb00813.x
* Northway, Mary L. (1940). "A Method for Depicting Social Relationships Obtained by Sociometric Testing". Sociometry. 3 (2): 144–150. doi:10.2307/2785439
* Northway, Mary L. (1944). "Outsiders: A Study of the Personality Patterns of Children Least Acceptable to Their Age Mates". Sociometry. 7 (1): 10–25. doi:10.2307/2785534
* Northway, Mary L. (1946). "Sociometry and Some Challenging Problems of Social Relationships". Sociometry. 9 (2/3): 187–198. doi:10.2307/2785004
* Northway, Mary L.; Wigdor, Blossom T. (1947). "Rorschach Patterns Related to the Sociometric Status of School Children". Sociometry. 10 (2): 186. doi:10.2307/2785335
* Northway, Mary L.; Rooks, Margaret Mccallum; Moreno, J. L. (1955). "Creativity and Sociometric Status in Children". Sociometry. 18 (4): 194. doi:10.2307/2785854
* Northway, Mary L. (1968). "The Stability of Young Children's Social Relations". Educational Research. 11: 54–57. doi:10.1080/0013188680110109

## Verwysings 
## Eksterne skakels 
* Mary Louise Northway mondelinge geskiedenis-onderhoud gehou by die Universiteit van Toronto Argief- en Rekordbestuursdienste